Tõelised teadmised on  kaduma läinud või ära unustatud või sihilikult hävitatud ja sellest tulenevalt on mõttetuks muutunud väga paljud rituaalid, mida tänapäeval veel etendatakse (tavaliselt turistide lõbuks) - neis on vaid väline külg, puudub aga tegelik sisu ja mõte, mis on läbi aegade olnud väliselt nähtamatu. See on see osa rituaalist, mida juhtis shamaan, kes oli nõid-nägija. Igaks loitsuks või maagiliseks tantsuks oli vaja just õigel ajahetkel ja õiges paigas vastavad vaimolendid kohale kutsuda ja need aitasid siis jõu ja nõuga  rituaali läbi viia. Kui ka tänapäevani on säilinud mõne tantsu või loitsu täpne kirjeldus või ülestähendus ja seda on võimalik pisimaski detailis uuesti korrata, siis tulem ei ole ikka see, mis ta oli kunagi õige shamaani käe all. Ta võib olla tore vaadata-kuulata, aga ta ei toimi.